Jam de kelkaj jaroj la muzikistino Perlo Miela akompanas per piano la vivan himnokantadon de la partoprenantoj, ankaŭ nun okazis tiel. Poste ŝi – jam kiel prezidanto de HEA – mallonge salutis la kunvenantojn; kaj rememorante pri Zamenhof, ŝi emfazis la gravecon por honore pensi pri elstaraj personoj, kiuj montris al ni bonan, sekvendan vivekzemplon. Tia modelo estis nia Zamenhof, kiu – same kiel ekzemple la mondkonata hungara komponisto Béla Bartók – agadis ne nur por la bono de sia gento, sed ankaŭ por tiu de la homaro; la unua donacante al ĝi komunan lingvon, la dua per sia multflanka muzika agado – inter tiuj per kolektado de ne nur hungaraj popolkantoj. Ili ja ambaŭ estas internacie konataj.
#000003
La unua preleganto, d-ro Blazio Vaĥa post lingvistika enkonduko prezentis al ni ne tre konatan libron verkitan en 1831 de la hungara verkisto Mihály Táncsics (mihaaj taanĉiĉ), kun la titolo „A magyar nyelv” (a madjar njelv = La hungara lingvo”). Táncsics kritikas la komplikecon de la hungara gramatiko, kaj proponas simpligon kaj egaligon de konkretaj finaĵoj. Surprizite ni rekonis la similecon kun la esperantaj gramatikaĵoj.
#000004
La dua preleganto estis la antaŭa prezidanto de HEA: A-komitatano István Szabolcs (istvaan sabolĉ). Antaŭ ol paroli pri la granda mondfama hungara poeto – Sándor Petőfi (ŝaandor petoofi) – li menciis ankaŭ alian sukceson koncernantan la hungaran literaturon: – la tradukon al la malta lingvo far Carmel Mallia malta poeto de „La tragedio de l’ homo” verkita de Imre Madách (madaaĉ). La libroeldonon organizis per siaj monrimedoj Jozefo Horváth elstara hungara tradukisto de HEA. La ĉeestantoj dankis al li por tio per granda aplaŭdo. La libro estos sendita al s-ino Roberta Metsola, maltdevena prezidantino de la Eŭropa Parlamento kiel donaco de la hungaraj esperantistoj, portota de s-ro Szabolcs mem en januaro. Li persone solene gratulos la poeton kune kun la hungara konsulo, kiu oficiale reprezentos Hungarion.
#000006
Krome li memorigis nin pri tio, ke la naskiĝtago de Zamenhof estas samtempe la Tago de Libro kaj tiu de Kulturo – laŭ la propono de nia Julio Baghy. Poste li parolis pri Petőfi, kiu en Hungario nuntempe estas vastskale festata pro sia 200a naskiĝtago, okazonta la 1an de januaro 2023. Fine la preleganto prezentis propran tradukon de la poemo „Ítélet” (Juĝo) de la jubilanta poeto.
#000007
AMO 100 en Hungario kaj tra la mondo
#000013
Eszperantó nyelvtanfolyamA MESZ webáruházaHírlevelek, kiadványok1% felajánlása
#000015